પાટણા ગામના સરપંચ થી લઈ સમગ્ર ગ્રામ વાસીઓ પાણી ની માંગ માટે અલગ અલગ કચેરીઓના ધક્કા ખાઈ ચૂક્યા છે જે કચેરી માં રજૂઆત કરવા જાય ત્યાં આગળની કચેરી માં રજૂઆત કરવાનું સૂચન કરાય છે ત્યારે ગઈ કાલે જ બરવાળા ખાતે ની પાણી પુરવઠા ની કચેરી પર સમગ્ર ગામના લોકો દ્વારા રજુઆત કરવામાં આવી હતી અને ટૂંક સમયમાં પાણી નહીં મળે તો આંદોલન થી લઈ આત્મવિલોપન સુધીની ચીમકી ઉચ્ચારવામાં આવી હતી જ્યારે આજે સવારના સમગ્ર ગામ લોકો અમદાવાદ ભાવનગર અમરેલી મુખ્ય હાઇવે પર આવી રસ્તા પર ચક્કાજામ કરવામાં આવ્યો હતો તેમજ માટલા ઓ ફોડી વિરોધ દર્શાવવામાં આવ્યો હતો જ્યારે મહિલાઓ અને બાળકો દ્વારા હાથ માં પાણી ની માંગ સાથે ના ” જળ એજ જીવન” ” અમને પાણી આપો” “પાણી વિના જીવન કેમ ચાલશે” બેનરો દેખાડવામાં આવ્યા હતા અને સુત્રોચ્ચાર કરવામાં આવ્યો હતો અને જો તંત્ર દ્વારા ટૂંક સમયમાં પાટણા ગામને પીવાના પાણી ની સુવિધા પૂરી નહીં પાડવામાં આવે તો આગામી દિવસોમાં વધારે ઉગ્ર આંદોલન કરવાની ચીમકી ઉચ્ચારી હતી.